ฮิลลารีรับผิดด่าฐานเสียงทรัมป์เป็นพวกน่าสังเวช
ในขณะที่การเลือกตั้งประธานาธิบดีคนใหม่สหรัฐฯเหลือเวลาอีกไม่ถึง 2 เดือน บรรยากาศการหาเสียงของผู้สมัครระหว่างนางฮิลลารี คลินตัน อดีต รมว.ต่างประเทศสหรัฐฯ ตัวแทนพรรคเดโมแครต กับนายโดนัลด์ ทรัมป์ มหาเศรษฐีปากจัด ตัวแทนพรรครีพับลิกัน ต่างทวีความเข้มข้นยิ่งขึ้น โดยเมื่อวันที่ 11ก.ย. นางฮิลลารีได้ออกแถลงการณ์ขอโทษต่อผู้สนับสนุนของนายทรัมป์ หลังไปกล่าววิพากษ์วิจารณ์ก่อนหน้านี้ว่า กลุ่มผู้สนับสนุนของนายทรัมป์ครึ่งหนึ่งเป็นพวกน่าสังเวช,ทั้งนี้ นางฮิลลารีได้กล่าวแถลงดังกล่าวเมื่อวันที่ 10 ก.ย.ที่ผ่านมา ในงานหาเสียงกลุ่มคนรักร่วมเพศในนครนิวยอร์ก โดยระบุว่า ครึ่งหนึ่งของกลุ่มผู้สนับสนุนนายทรัมป์ควรถูกจัดแยกไปอยู่ในตะกร้าแห่งความน่าสังเวช เพราะคนพวกนี้มีทั้งเหยียดผิว เหยียดเพศ หวาดกลัวคนรักร่วมเพศ หวาดกลัวคนต่างชาติ และหวาดกลัวมุสลิม เป็นเรื่องน่าเศร้าที่มีคนเช่นนี้อยู่และนายทรัมป์ก็กลับไปส่งเสริมพวกเขา จะไปเปลี่ยนความคิดคนพวกนี้คงไม่ได้แล้ว แต่ก็ยังดีที่คนที่คิดแบบนี้ไม่ใช่อเมริกาทั้งหมด,หลังจากที่ถ้อยคำแถลงถูกเผยแพร่ไป ทำให้นายทรัมป์ได้โพสต์ข้อความลงเครือข่ายสังคมออนไลน์ทวิตเตอร์ทันทีว่า เหยียดหยาม ก่อนออกแถลงการณ์ว่าช่างเป็นเรื่องน่าละอายที่นางฮิลลารีได้ทำผิดพลาดอย่างรุนแรงในช่วงบรรยากาศการเมืองเช่นนี้ นี่ถือเป็นครั้งแรกที่นางฮิลลารีพูดความในใจออกมาตรงๆ ว่าเธอเป็นคนไม่มีเหตุผลและจงเกลียดจงชังชาวอเมริกันนับล้าน ด้วยเหตุนี้นางฮิลลารีจึงไม่เหมาะสมที่ จะเป็นประธานาธิบดีสหรัฐฯคนต่อไป ขณะที่ผู้ใช้อินเทอร์เน็ตต่างนำคำแถลงไปล้อเลียน พากันแชร์ข้อความ #น่าสังเวช กับคำว่า ตะกร้าของฮิลลารี,ต่อมานางฮิลลารีได้ออกแถลงการณ์ว่า รู้สึกเสียใจที่ใช้คำว่า กลุ่มผู้สนับสนุนนายทรัมป์ ครึ่งหนึ่ง แต่อย่างไรก็ตาม นายทรัมป์ก็ยังน่าสังเวชอยู่ดี ที่ใช้ความตั้งแง่และความหวาดกลัวโดยไม่มีเหตุผลมาเป็นจุดขายของการหาเสียง รวมถึงให้ที่ยืนแก่แนวคิดความเกลียดชัง,วันเดียวกัน นายบารัค โอบามา ประธานาธิบดีสหรัฐฯ เป็นประธานนำประชาชนอเมริกัน ร่วมรำลึกวันครบรอบ 15 ปี เหตุโศกนาฏกรรมคนร้ายจี้เครื่องบินโดยสารพุ่งชนตึกแฝดเวิลด์ เทรด เซ็นเตอร์ ในนครนิวยอร์ก เมื่อวันที่ 11 ก.ย.2544 หรือ 9/11 อันมีผู้เสียชีวิตเกือบ 3,000 คน โดยนายโอบามาพร้อมนางมิเชล โอบามา สตรีหมายเลข1 ได้ยืนไว้อาลัยที่สนามด้านหน้าทำเนียบขาว กรุงวอชิงตัน ดี.ซี. ในเวลา 08.46 น. ซึ่งเป็นเวลาที่เครื่องบินลำแรกพุ่งชนตึกเวิลด์ เทรดฯ.
ฮิลลารี คลินตันออกแถลงการณ์ขอโทษต่อผู้สนับสนุนของโดนัลด์ ทรัมป์ หลังไปกล่าววิพากษ์วิจารณ์กลุ่มผู้สนับสนุนของนายทรัมป์ ว่าครึ่งหนึ่งเป็นพวกน่าสังเวช
เลือกตั้งประธานาธิบดี,เลือกตั้งสหรัฐ,ฮิลลารี คลินตัน,ตัวแทนพรรค,เดโมแครต,โดนัลด์ ทรัมป์,รีพับลิกัน,ด่าผู้สนับสนุน,คนรักร่วมเพศ,นิวยอร์ก,ตะกร้าแห่งความน่าสังเวช,เหยียดผิว,เหยียดเพศ,หวาดกลัวคนต่างชาติ,หวาดกลัวมุสลิม,ขอโทษ